बॉक्स ऑफिस: अक्षय कुमार की मिशन मंगल ने ऑस्ट्रेलिया में बनाया ये रिकॉर्ड - Akshay kumar movie mission mangal box office collection and records in australia tmov - AajTak
बॉक्स ऑफिस: अक्षय कुमार की मिशन मंगल ने ऑस्ट्रेलिया में बनाया ये रिकॉर्ड
बॉलीवुड एक्टर अक्षय कुमार की फिल्म मिशन मंगल ने बॉक्स ऑफिस पर कामयाबी के झंडे गाड़ दिए हैं. फिल्म 15 अगस्त को भारत में रिलीज हुई थी और इसने अब तक 187 करोड़ रुपये से ज्यादा का बिजनेस कर लिया है.
मिशन मंगल की टीम
नई दिल्ली, 03 सितंबर 2019, अपडेटेड 11:47 IST
रिपोर्ट्स के मुताबिक जगन शक्ति के निर्देशन में बनी 32 करोड़ रुपये के बजट वाली इस फिल्म ने अब ऑस्ट्रेलिया में एक नया रिकॉर्ड बना दिया है. ये फिल्म ऑस्ट्रेलिया में अक्षय कुमार की अब तक की सबसे ज्यादा कमाई करने वाली फिल्म बन गई है.
ट्रेड एनालिस्ट तरण आदर्श ने फिल्म की कमाई के आंकड़े साझा किए हैं. तरण ने लिखा, "मिशन मंगल अब ऑस्ट्रेलिया में अक्षय कुमार की सबसे ज्यादा कमाई करने वाली फिल्म बन गई है. 1 सितंबर तक फिल्म की कुल कमाई 2 करोड़ 91 लाख रुपये हो गई थी. इसने ऑस्ट्रेलिया में हाउसफुल सीरीज, केसरी, पैडमैन और अक्षय कुमार की बाकी फिल्मों की कमाई का रिकॉर्ड तोड़ दिया है."
#mission_mangal___akshay___vidya____sonakshi___taapsee___sharman___dir__jagan_sha @akshaykumar @aslisona @taapsee @aslisona @balanvidya @urbanasian
A post shared by mission mangal (@missionmangal_movie) on Jul 31, 2019 at 7:27pm PDT
आर. बाल्कि ने अक्षय कुमार की फिल्म मिशन मंगल का प्रोडक्शन किया था और 32 करोड़ रुपये के बजट वाली ये फिल्म अब तक सिर्फ भारत से अपनी लागत का तकरीबन 6 गुना पैसा निकाल चुकी है. अक्षय कुमार की पिछली कई फिल्मों की तरह ये फिल्म भी देशभक्ति थीम पर आधारित थी. फिल्म में अक्षय कुमार के अलावा भी कई सितारों ने काम किया था.
#Mission_mangal
A post shared by mission mangal (@missionmangal_movie) on Jul 10, 2019 at 10:08am PDT
अक्षय के अलावा विद्या बालन, तापसी पन्नू, सोनाक्षी सिन्हा और कृति कुल्हारी ने फिल्म में अहम किरदार निभाए थे. ये फिल्म जॉन अब्राहम की बाटला हाउस के साथ रिलीज हुई थी. अक्षय की अपकमिंग फिल्मों की बात करें तो फैन्स को अब करीना कपूर खान के साथ आ रही उनकी फिल्म गुड न्यूज का इंतजार है. इसके अलावा भूल भुलैया 2 में भी वह काम करते नजर आ सकते हैं.